**OPLYSNINGSSKEMA**

**Oplysninger om behandling af persondata til deltagere i forskningsprojekter på Københavns Universitet**

|  |  |
| --- | --- |
| Forskningsprojektets titel | Hvordan spreder finansielle kriser sig til realøkonomien? |
| Hvad handler projektet om, og hvorfor indsamler vi personoplysninger? | Projektet belyser, hvordan kriser i den finansielle sektor overføres til resten af samfundet, og hvordan forskellige politiktiltag kan modgå dette. Rentenedsættelser var et centralt politikinstrument i centralbankernes bestræbelser på at modvirke eftervirkningerne af finanskrisen i 2007-09. De lave pengepolitiske renter førte med tiden til, at også de kommercielle banker indførte meget lave renter på private kunders indlån, i nogle tilfælde endda negative renter. For at forstå den samlede økonomiske effekt af rentenedsættelserne, er det derfor vigtigt at vide, at hvordan private husholdninger reagerer på rente  nedsættelser, særligt når renten allerede er lav. Formålet med spørgeskemaundersøgelsen er at bidrage til denne viden. |
| Hvilke personoplysninger behandles i projektet? | Til udsendelse af spørgeskemaet anvendes navn og CPR-nummer. Data fra spørgeskemaundersøgelsen indeholder oplysninger om bankindeståender og finansielle beslutninger i hypotetiske situationer. Når spørgeskemaundersøgelsen er afsluttet, sendes de indsamlede data til Danmarks Statistik, hvor de opbevares i pseudonymiseret form og samkøres med baggrundsoplysninger fra administrative registre, herunder om køn, alder, uddannelse, indkomst og formue. |
| Persondata er indhentet fra | Danmarks Statistik har leveret CPR-numre på en tilfældig udvalgt stikprøve af personer i alderen 18 til 75 år fra det centrale personregister. |
| Vi har lov til at behandle dine data efter regler i persondataforordningen, GDPR.  Vi skal oplyse dig om, hvilke regler, der gælder for vores arbejde med dine data. (Behandlingsgrundlag) | Behandlingsgrundlag baseret på forskningshjemmel:  Artikel 6, stk. 1, litra e) i Databeskyttelsesforordningen, som giver Københavns Universitet ret til at behandle ikke-følsomme persondata om dig uden dit samtykke, da forskningsprojektet er en opgave i samfundets interesse. |
| Hvor længe opbevares persondata? | Dine data opbevares hos Københavns Universitet med henblik på analysearbejde indtil den 31. december 2030. Efter denne dato vil dine persondata blive anonymiseret, slettet eller arkiveret i Rigsarkivet efter reglerne i arkivloven.  Efter Rigsarkivets bekendtgørelse nr. 514 af 27. april 2020 om anmeldelse af digitale forskningsdata skabt af statslige myndigheder skal Københavns Universitet anmelde afsluttede forskningsprojekter til Rigsarkivet, således at Rigsarkivet kan vurdere, om data fra projektet skal bevares i Rigsarkivet. Forskningsdata, som stammer fra eksperimenter eller simulationer, som kan genskabes, vil ikke blive anmeldt til Rigsarkivet. |
| Eventuelle modtagere af oplysninger | Dine data, som er indsamlet til projektet, vil blive behandlet af eksterne databehandlere efter reglerne i artikel 28 i persondataforordningen.  Under dataindsamlingen opbevares data fra spørgeskemaundersøgelsen midlertidigt på webservere hos den tyske webhosting-virksomhed Hetzner. Når indsamlingen er afsluttet, overføres alle oplysninger til Københavns Universitet og slettes permanent hos Hetzner.  Når spørgeskemaundersøgelsen er afsluttet, sendes de indsamlede data til Danmarks Statistik med henblik på samkøring med administrative registre. Danmarks Statistik opbevarer data på en sikker server og pseudonymiserer dem. Forskerne fra Københavns Universitet har adgang til de pseudonymiserede data og analyserer dem sammen med baggrundsdata. |
| Tredjelandsoverførsel | Intet data vil blive overført til tredjelande (Ikke-EU lande). |
| Dine rettigheder efter persondataforordningen | Dine rettigheder er baseret på Artikel 6, stk. 1, litra e) i Databeskyttelsesforordningen, som giver Københavns Universitet ret til at behandle ikke-følsomme persondata om dig uden dit samtykke, da forskningsprojektet er en opgave i samfundets interesse.  Ret til at få oplysning om behandlinger, berigtigelse, sletning og indsigelse efter persondataforordningen finder ikke anvendelse for undersøgelser, hvor oplysningerne udelukkende behandles i videnskabeligt eller statistisk øjemed. Dette følger af databeskyttelseslovens § 22, stk. 5.  Læs mere på Datatilsynets hjemmeside, [www.datatilsynet.dk](http://www.datatilsynet.dk), eller i Københavns Universitets privatlivspolitik: <https://informationssikkerhed.ku.dk/persondatabeskyttelse/privatlivspolitik/> |
| Ansvarlig for opbevaring og behandling af persondata (Dataansvarlig) | Københavns Universitet, CVR-nummer 29979812 er dataansvarlig for behandlingen af persondata i forskningsprojektet.  Forskningsprojektet er ledet af Professor Niels Johannesen (Københavns Universitet).  Mens undersøgelsen kører, kan man skrive til projektets koordinator på [rentesurvey@econ.ku.dk](mailto:rentesurvey@econ.ku.dk), eller ringe på telefon +45 91616169 på hverdage mellem 8 og 10. Efter undersøgelsens afslutning kan der rettes henvendelse til Niels Johannesen, Økonomisk Institut, Øster Farimagsgade 5, 1353 København K, email: [niels.johannesen@econ.ku.dk](mailto:niels.johannesen@econ.ku.dk). |
| Databeskyttelsesrådgiver | Hvis du ønsker rådgivning eller vil klage over behandlingen af dine personoplysninger, kan du rette henvendelse til: Københavns Universitets databeskyttelsesrådgiver via e-mail: [dpo@adm.ku.dk](mailto:dpo@adm.ku.dk) |
| Klagemuligheder | Du har ret til at indgive en klage til Datatilsynet. Dette kan du gøre via Datatilsynets hjemmeside: <https://www.datatilsynet.dk/borger/klage/saadan-klager-du> |